**หัวข้อวิจัย** อุปกรณ์ปักต้นกล้าเพื่อเพิ่มขีดความสามารถการทำนาให้กลุ่มเกษตรกร

**ผู้ดำเนินการวิจัย**  อาจารย์มัติ ศรีหล้า

**หน่วยงาน** สาขาเทคโนโลยีอุตสาหกรรมการผลิต คณะวิศวกรรมศาสตร์

มหาวิทยาลัยราชภัฏมหาสารคาม

**ปี พ.ศ.**  2560

**บทคัดย่อ**

งานวิจัยนี้ทดลองออกแบบและสร้างอุปกรณ์ปักต้นกล้าเพิ่มขีดความสามารถการทำนา ให้กลุ่มเกษตรกร เพื่อช่วยให้กลุ่มเกษตรกรที่ทำนาดำนาได้รวดเร็วยิ่งขึ้นเป็นการดำนาแบบใช้กำลังคนน้อย และลดต้นทุนการจ้างแรงงานช่วยให้กลุ่มเกษตรกรดำนาแบบต่อเนื่องไม่ก้มหลังดำนาในการทำงานและวงล้อในการปักดำต้นกล้ามีความแม่นยำในการปักดำ สรุปผลความแตกต่างระหว่างแรงงานกับอุปกรณ์ปักดำต้นกล้า พบว่าการทดลอง 3 ระดับทำซ้ำ 6 ครั้ง มีผลต่อการปักดำต้นกล้าระหว่างการปักดำ คือใช้แรงงานคนจำนวน 10 คนและในขณะที่อุปกรณ์ปักดำต้นกล้าใช้คน 1 คน ผลรวมอุปกรณ์ปักดำต่อหลุมครั้งที่ 1 คือ 2,432 หลุม ผลรวมต่อหลุมครั้งที่ 2 คือ 2,552 หลุม ผลรวมต่อหลุมครั้งที่ 3 คือ 2,592 หลุม เปรียบเทียบผลรวมแรงงานคนต่อหลุมครั้งที่ 1 คือ 877 หลุม ผลรวมต่อหลุมครั้งที่ 2 คือ 1,033 หลุม ผลรวมต่อหลุมครั้งที่ 3 คือ 1,097 หลุมค่าที่แตกต่างจำนวนหลุม 4,569 หลุม